NAS on lyhenne sanoista Network-attached storage eli tietoverkkoon liitetty tallennusmedia, jota useat laitteet (mm. tietokoneet ja pelikonsolit) voivat käyttää samanaikaisesti.
Yleensä NAS koostuu pienestä kotelosta, jonka sisälle laitetaan IDE- tai SATA-liitännällä varustettu kiintolevy. NAS:ista löytyy yleensä RJ-45-liitäntä ja/tai WLAN-tuki, joiden avulla laitteen saa yhdistettyä lähiverkkoon ja tätä kautta tarvittaessa myös internetiin, jolloin NAS:ilta löytyviin tiedostoihin pääsee käsiksi myös internetin kautta.
Jossain NAS-laitteissa voi ajaa myös omia sovelluksia, jolloin laitetta voi käyttää vaikka Bittorrent-latauksien suorittamiseen. Monet uudet kotikäyttöön tarkoitetut NAS-laitteet tukevat myös DLNA-ominaisuutta, jonka avulla mediatiedostojen jakaminen eri laitteiden välillä onnistuu helposti.
NAS-laitteen voi tehdä myös itse esim. vanhemmasta tietokoneesta, jos valmiiden laitteiden ominaisuudet eivät ole riittäviä.